Vjollca Krasniqi

Prof. Asoc. Dr. Vjollca Krasniqi është sociologe me profesion, me një përkushtim të thellë ndaj drejtësisë sociale dhe çështjeve gjinore. Dr. Krasniqi mban një doktoraturë nga Universiteti i Lubjanës dhe një diplomë master në studime gjinore nga London School of Economics (LSE). Dr. Krasniqi është një ndër gratë e para nga Kosova që ka kontribuar aktivisht në lëvizjen e grave në Ballkan. Ajo ka marrë pjesë në një sërë konferencash ndërkombëtare, duke përfaqësuar zërin e grave dhe duke trajtuar çështje të tilla si ndërtimi i paqes, kujtesa kolektive, transnacionalizmi, dhe teoritë feministe. Aktualisht, Dr.Krasniqi është e angazhuar në mësimdhënie dhe kërkim shkencor në Universitetin e Prishtinës, ku vazhdon të ligjëroj dhe frymëzojë breza të rinj. Ajo është bashkë-themeluese e Programit Universitar për Studime dhe Kërkime Gjinore dhe bashkë-themelues e Shkollës Verore Gjinia dhe Udhëhqeja: Arsimi në Punën Sociale në Evropën Juglindore. 

 Origjina dhe Fëmijëria 
E lindur në Mitrovicë dhe duke jetuarnë Prishtinë, Vjollca u njoh që në fëmijëri me sfidat gjinore dhe normat shoqërore që karakterizojnë rajonin. ërkushtimi familjar për diturinë ishin burime të vazhdueshme frymëzimi për të, duke e ndihmuar atë të zhvillojë një dashuri për letërsinë dhe shkencën. Aktualisht, Vjollca jeton në Prishtinë, ku zhvillon aktivitetin e saj akademik si profesoreshë në Fakultetin Filozofik në Universitetin e Prishtinës. 

 Arsimimi dhe Ndikimet 
Përmes studimit të letërsisë,filozofisë dhe sociologjisë Vjollca u formua nën ndikimin e autoreve feministe si Virginia Woolf dhe Simone de Beauvoir, të cilat e ndihmuan të krijojë një qasje të qëndrueshme ndaj barazisë gjinore. Arsimimi i saj i avancuar ka përfshirë studimet në Universitetin e Lubjanës dhe London School of Economics and Political Science, ku thelloi njohuritë mbi zhvillimin global dhe çështjet gjinore. 

 Organizata dhe Aktivitetet Kryesore 
Vjollca Krasniqi është angazhuar aktivisht në disa organizata dhe iniciativave ndërkombëtare. Ajo ka marrë pjesë në ngjarje të rëndësishme, si Konferenca e Grave në vitin 2000 dhe Gjykata e Grave për Luftërat në Ish-Jugosllavi (2015), ku kontribuoi në përpjekjet për një vizion feminist të drejtësisë sociale në rajon.

Në punën e saj, Vjollca bashkëpunon me aktivistë dhe organizata në Kosovë dhe Ballkan për të mbrojtur dhe për të promovuar të drejtat e grave, duke adresuar çështje kritike si barazia gjinore dhe roli i grave në ndërtimin e paqes.

 Çmimet dhe Njohjet 
Gjatë karrierës së saj, Vjollca Krasniqi ka marrë disa çmime dhe nderime për kontributet e saj të rëndësishme në fushën e studimeve gjinore dhe drejtësisë sociale. Një ndër çmimet e saj më të fundit është dhënë nga Qendra për Zhvillimin e Grupeve Sociale në Prishtinë , për angazhimin e saj të qëndrueshëm në promovimin e të drejtave të njeriut dhe mbështetje të pakursyer për komunitetin LGBTIQ+ në Kosovë. Ky çmim vjen si njohje për kontributet e saj në edukim dhe aktivizëm, të cilat kanë ndikuar ndjeshëm në avancimin e drejtësisë sociale dhe barazisë.

 Ligjëruese e Lëndëve 
Në Universitetin e Prishtinës “Hasan Prishtina”, në kuadër të Fakultetit Filozofik, Dr. Vjollca Krasniqi ligjëron disa lëndë që përfshijnë tematika të ndryshme të punës sociale dhe kërkimit shoqëror në Departamentin e Punës Sociale:

 Bazat e Statistikës dhe Hulumtimet Kuantitative
 Etika Gjinia dhe Diversiteti
 Hulumtimet Kualitative
 Puna Sociale në Shkollë

Dr. Krasniqi gjithashtu ligjeron dhe në Fakultetin e Arteve, lëndën “Studime Gjinore dhe Art”.

 Anëtarësia dhe Angazhimi në Komunitet 
Dr. Vjollca Krasniqi është anëtare e Bordit të Bordit Ekzekutiv të Asociacionit nën-Rajonal të Shkollave të Punës Sociale (2014-) Dr. Vjollca Krasniqi është Kryesuese e Bordit të Save the Children Kosovë.                                                                                         Dr. Vjollca Krasniqi është anëtare e Fondit për të Drejtën Humanitare Kosovë si dhe anëtare e Bordit të Fondacionit Jahjaga. 

 Libra dhe Publikime 
Dr. Vjollca Krasniqi ka shkruar mbi tema të tilla si ndërtimi i kombit, ndërtimi i paqes, kujtesa kolektive, dhe ndërtimi i identitetit gjinor. Punimet e saj kanë ndihmuar në thellimin e të kuptuarit mbi çështjet gjinore dhe ndryshimet sociale në Kosovë dhe Ballkan, duke ofruar një perspektivë unike për ndryshimet kulturore dhe shoqërore të rajonit. Publikimet e saj shërbejnë si referenca të vlefshme për studiues të fushave të studimeve gjinore dhe sociologjisë.

 Referime